《诔双峰兴上人》
金朝·段成己

堂堂双峰师，不受世尘污。禅坐三十年，俯仰无愧处。

平生大事毕，欲留不可住。适来水中沤，水行沤复聚。

适去火上烟，烟散火如故。徜徉天地閒，去来随所遇。

我怀未能忘，正随分别趣。涕馀会贞心，三叹出门去。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。